S-317/2010

Mál þetta, sem dómtekið var 29. júní 2010, er höfðað með ákæru útgefinni af lögreglustjóranum á Suðurnesjum 19. apríl 2010 á hendur V-kk-þgf V-kk-þgf, kt. 230977-5779, Kirkjuvöllum 3, Hafnarfirði, fyrir eftirtalin brot:

I.

Fíkniefnalagabrot, með því að hafa fimmtudaginn 9. apríl 2009 haft í vörslum sínum eftirfarandi magn fíkniefna er lögregla lagði hald á við húsleit á heimili hans að Heiðarbóli 2, íbúð 303, Reykjanesbæ: 30,68 g af amfetamíni, 0,85 g af tóbaksblönduðu kannabisefni er hann framvísaði og 3,53 g af maríhúana, ætlað til sölu- og dreifingar, í ísskáp og í svefnherbergi íbúðarinnar.

Þetta er talið varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

II.

Umferðarlagabrot, með því að hafa mánudaginn 13. júlí 2009, ekið bifreiðinni KG194 undir áhrifum ávana- og fíkniefna (amfetamín í blóði mældist 930 ng/ml og kókaín í blóði mældist 30 ng/ml), á Kirkjuvegi við Norðfjörðsgötu í Reykjanesbæ.

Þetta er talið varða við 1. mgr., sbr. 2. mgr., 45. gr. a., sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

III.

Fíkniefnalagabrot, með því að hafa á heimili sínu að Kirkjuvöllum 3, Hafnarfirði, haft í vörslum sínum 2,09 g af amfetamíni er hann geymdi ofan í krukku í ísskáp og lögregla fann við húsleit heima hjá honum þriðjudaginn 14. júlí 2009.

Þetta er talið varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

IV.

Umferðarlagabrot, með því að hafa þriðjudaginn 21. júlí 2009, ekið bifreiðinni VY135 undir áhrifum ávana- og fíkniefna (amfetamín í blóði mældist 705 ng/ml), vestur Reykjanesbraut, skammt austan við Innri Njarðvík í Reykjanesbæ.

Þetta er talið varða við 1. mgr., sbr. 2. mgr., 45. gr. a., sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

V.

Fíkniefnalagabrot, með því að hafa þriðjudaginn 27. júlí 2009 haft í vörslum sínum eftirfarandi magn fíkniefna er hann framvísaði lögreglu og lögregla lagði hald á við húsleit á heimili hans að Kirkjuvöllum 3, Hafnarfirði: 47,93 g af amfetamíni, 1,87 g af tóbaksblönduðu kannabisefni og 2,90 g af maríhúana, ætlað til sölu- og dreifingar, er hann geymdi í ísskáp og í eldhússkáp íbúðarinnar.

Þetta er talið varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

VI.

Umferðarlagabrot, með því að hafa fimmtudaginn 31. júlí 2009, ekið bifreiðinni KG194, undir áhrifum ávana- og fíkniefna (amfetamín í blóði 410 ng/ml), vestur Reykjanesbraut á Strandarheiði á 121 kílómetra hraða á klukkustund, að teknu tilliti til vikmarka, þar sem leyfður hámarkshraði er 90 kílómetrar á klukkustund.

Þetta er talið varða við 2. mgr. 37. gr. og 1. mgr., sbr. 2. mgr., 45. gr. a., sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

VII.

Umferðarlagabrot, með því að hafa föstudaginn 1. ágúst 2009, ekið bifreiðinni VILLIJ, undir áhrifum ávana- og fíkniefna (amfetamín í blóði 395 ng/ml), vestur Reykjanesbraut á Strandarheiði á 124 kílómetra hraða á klukkustund, að teknu tilliti til vikmarka, þar sem leyfður hámarkshraði er 90 kílómetrar á klukkustund.

Þetta er talið varða við 2. mgr. 37. gr. og 1. mgr., sbr. 2. mgr., 45. gr. a., sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

VIII.

Umferðarlagabrot, með því að hafa þriðjudaginn 6. október 2009, ekið bifreiðinni KG194 undir áhrifum ávana- og fíkniefna (amfetamín í blóði mældist 1450 ng/ml), á Vatnsleysustrandarvegi, móts við Stóru-Vatnsleysu í Vatnsleysustrandarhreppi.

Þetta er talið varða við 1. mgr., sbr. 2. mgr., 45. gr. a., sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

IX.

Umferðarlagabrot, með því að hafa þriðjudaginn 2. febrúar 2010, ekið bifreiðinni FOF71 undir áhrifum ávana- og fíkniefna (amfetamín í blóði mældist 615 ng/ml og kókaín í blóði mældist 30 ng/ml), vestur Beykidal í Reykjanesbæ.

Þetta er talið varða við 1. mgr., sbr. 2. mgr., 45. gr. a., sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar. Þess er einnig krafist að ákærði verði sviptur ökurétti samkvæmt 101. gr. og 102. gr. umferðarlaga nr. 50/1987, sbr. 25. gr. laga nr. 44/1993, 4. gr. laga nr. 57/1997 og 18. gr. laga nr. 66/2006.

Þá er þess krafist að ákærði verði dæmdur til að sæta upptöku á 80,7 g af amfetamíni, 2,72 g af tóbaksblönduðu kannabisefni og 6,43 g af maríhúana samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.

Ákærði krefst vægustu refsingar er lög leyfa. Þá gerir verjandi hans kröfu um hæfilega þóknun.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1977. Samkvæmt sakavottorði ákærða var hann á árinu 2004 dæmdur í fjögurra ára fangelsi, skilorðsbundið í þrjú ár, fyrir líkamsárás. Með dómi 9. febrúar 2006 var ákærða gerð tveggja ára fangelsisrefsing fyrir fíkniefnabrot. Framangreindur skilorðsdómur var dæmdur upp. Með dómi 16. maí 2007 var ákærði sakfelldur fyrir líkamsárás, en um hegningarauka var að ræða og honum ekki gerð refsing. Þá gekkst ákærði undir að greiða 140.000 króna sekt með viðurlagaákvörðun 3. júlí 2008 fyrir akstur undir áhrifum fíkniefna. Jafnframt var hann sviptur ökurétti í tólf mánuði. Sama ár hlaut ákærði reynslulausn, í tvö ár, á eftirstöðvum refsingar dómsins frá 9. febrúar 2006, 240 dagar, en rauf reynslulausn 27. mars 2008 og lauk afplánun 22. nóvember 2008. Með dómi Hæstaréttar 17. desember 2009 var ákærði dæmdur í tveggja ára fangelsi fyrir fíkniefnabrot. Brot samkvæmt ákæruliðum I-VIII, sem ákærði er nú sakfelldur fyrir, voru framin fyrir téðan dóm og að því leyti ber að dæma honum hegningarauka samkvæmt 78. gr. almennra hegningarlaga nr. 19/1940, sbr. 77. gr. laganna. Með vísan til alls framangreinds þykir refsing ákærða hæfilega ákveðin fangelsi í þrjá mánuði. Ákærði skal jafnframt sviptur ökurétti ævilangt frá birtingu dómsins. Þá sæti ákærði upptöku á samtals 80,7 g af amfetamíni, 2,72 g af tóbaksblönduðu kannabisefni og 6,43 g af maríhúana.

Með vísan til 218. gr. laga nr. 88/2008 ber að dæma ákærða til að greiða allan sakarkostnað málsins. Samkvæmt yfirlitum um sakarkostnað er um að ræða kostnað vegna blóðtökuvottorða og matsgerða Rannsóknarstofu í lyfja- og eiturefnafræði, alls 863.894 krónur. Þóknun verjanda ákærða þykir hæfilega ákveðin 62.750 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, V-kk-nf V-kk-nf, sæti fangelsi í þrjá mánuði.

Ákærði er sviptur ökurétti ævilangt frá birtingu dómsins að telja.

Ákærði sæti upptöku á samtals 80,7 g af amfetamíni, 2,72 g af tóbaksblönduðu kannabisefni og 6,43 g af maríhúana, sem lögregla lagði hald á við rannsókn málsins.

Ákærði greiði 926.644 krónur í sakarkostnað, þar með talin 62.750 króna þóknun skipaðs verjanda síns, G-kvk-ef S-kvk-ef A-kvk-ef hæstaréttarlögmanns.

S-kvk-nf B-kvk-nf